悼鹽官和尚（題擬《祖庭事苑》擬。《海昌勝蹟志》題作《悟空塔》）
作者：宣宗皇帝李忱
朝代：唐

paragraphs: 像季何（一作「誰」）教禍所鍾，釋門光彩喪驪龍。
香階懶踏初生草，抵掌悲（一作「蕙帳愁」）看舊日容。
玉柄永雖（一作「辭」）三教座，金鳴（一作「銘」）長鎮萬年蹤。
知師下界因緣盡，應（一作「却」）上諸天第幾重？
（見宋僧善卿《祖庭事苑》卷二。
注「一作」者爲《海昌勝蹟志》卷一〖承陶敏先生告〗之異文。
）。